Vinghøgs andel av kontrakten var verdt over en milliard kroner, noe som var urealistisk for bedriften å håndtere alene. Derfor solgte de sin halvpart til Kongsberg Protech i 2001, som deretter industrialiserte stasjonen. Protector-systemet ble en suksess og har blitt solgt til mange land. Over 17 000 systemer er solgt til 17 nasjoner, med en samlet verdi på over 20 milliarder kroner. Dette er et lite industrieventyr. Vinghøg fortsetter å produsere viktige komponenter.